Aldri voksen (TV-serie)

Aldri voksen er en norsk komiserie i flere sesonger; første sesong hadde premiere på TVNorge og Dplay/Discovery+ i 2020. Serien følger en gruppe venner fra ungdomstiden idet de selv får tenåringer i huset. Serien er skapt av Mathis Fürst og Birgitte Wegener, og produsert av Feelgood Scene Film og TV AS. Fürst er seriens regissør, og Wegener har skrevet manus sammen med Cathinka Nicolaysen.

Sesonger

Sesong 1 
Sesong 1 bestod av 12 episoder. Den hadde premiere på TVNorge og Dplay søndag 26. januar 2020, og fikk et gjennomsnittlig seertall på 333.000 seere per episode. Dagbladet gav serien terningkast fem, mens P3s Filmpolitiet ikke var like begeistret og gav den en treer.

Sesong 2 
Sesong 2, som bestod av 7 episoder, hadde premiere 5. januar 2021 på Discovery+.

Sesong 3 
Våren 2021 kunngjorde mediehuset Discovery at sesong 3 etter planen skulle ha premiere høsten 2021. Denne premieren ble senere utsatt. I mars 2022 fortalte Fürst i et intervju at seriens 3. sesong vil ha premiere på Discovery 24. april 2022.

Rolleliste

Hovedroller 
 Christian Skolmen – Andreas
 Andrea Bræin Hovig – Janne
 Fredrik Hallgren – Hjalmar
 Ine Jansen – Tone
 Laila Goody – Rakel
 Atle Antonsen – sosiallærer Børre

Øvrige skuespillere 
 Kåre Conradi – Sondre (sesong 1)
 Martine Hammerstad – Martine, Janne og Hjalmars datter
Thias Salberg – Mikkel, Janne og Hjalmars sønn
Oscar Stålhand Arnø – Erling, Tone og Rakels sønn
Hedvig Skogli Olsen – Julie, Andreas' datter
Nora Kværnmo Aase – Ida, Andreas' datter
Bethina Nærby – Victoria, Andreas' datter
Serhat Yildirim – Leon, Victorias kjæreste (sesong 1)
Keira LaHart – Emma / Viola / Karoline
Sara Hjartholm – rektor

Gjesteskuespillere 
 Marika Enstad – Ulla
 Amir Asgharnejad – Hugo
 Ingar Helge Gimle – Runar
 Steinar Klouman Hallert – dopselger
 Martin Gjuvsland – Felix

Referanser

Eksterne lenker 
  Serien på Discovery+
 

Humorprogrammer på TV